Ehdotus EUROOPAN PARLAMENTIN JA NEUVOSTON ASETUS Venäjän federaatiosta tuotavia tiettyjä terästuotteita koskevien rajoitusten hallinnoinnista annetun neuvoston asetuksen (EY) N:o 1342/2007 kumoamisesta /* KOM/2011/0715 lopullinen - 2011/0315 (COD) */





PERUSTELUT Tiettyjen terästuotteiden kauppaa Euroopan unionin ja Venäjän federaation välillä on hallinnoitu sopimuksella, jossa on myös vahvistettu kiintiöt Venäjän federaatiosta peräisin olevan teräksen tuonnille Euroopan unioniin. Kuten sopimuksen 10 artiklan 4 kohdassa todetaan, Venäjän federaation liittyessä Maailman kauppajärjestöön WTO:hon sopimus on purettava ja kiintiöt poistettava. Siksi tällä ehdotuksella ennakoidaan, että kyseisen sopimuksen täytäntöönpanosta Euroopan unionissa annetun neuvoston asetuksen (EY) N:o 1342/2007 kumoaminen tulisi voimaan sinä päivänä, jona Venäjän federaatiosta tulee Maailman kauppajärjestön jäsen. 2011/0315 (COD) Ehdotus EUROOPAN PARLAMENTIN JA NEUVOSTON ASETUS Venäjän federaatiosta tuotavia tiettyjä terästuotteita koskevien rajoitusten hallinnoinnista annetun neuvoston asetuksen (EY) N:o 1342/2007 kumoamisesta EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan unionin toiminnasta tehdyn sopimuksen ja erityisesti sen 207 artiklan, ottavat huomioon Euroopan komission ehdotuksen, sen jälkeen, kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille, noudattavat tavallista lainsäätämisjärjestystä, sekä katsovat seuraavaa: (1) Kumppanuus- ja yhteistyösopimus[1] Euroopan yhteisöjen ja niiden jäsenvaltioiden sekä Venäjän federaation välisen kumppanuuden vahvistamisesta, jäljempänä ’kumppanuus- ja yhteistyösopimus’, tuli voimaan 1 päivänä joulukuuta 1997.’ (2) Kumppanuus- ja yhteistyösopimuksen 21 artiklan 1 kohdassa määrätään, että tiettyjen terästuotteiden kauppaa säännellään mainitun sopimuksen III osaston määräyksillä sen 15 artiklaa lukuun ottamatta sekä määrällisiä järjestelyjä koskevan sopimuksen määräyksillä. (3) Euroopan yhteisö ja Venäjän federaation hallitus tekivät 26 päivänä lokakuuta 2007 tällaisen sopimuksen[2] tiettyjen terästuotteiden kaupasta, jäljempänä ’sopimus’. (4) Neuvosto antoi 22 päivänä lokakuuta 2007 kyseisen sopimuksen täytäntöönpanemiseksi asetuksen (EY) N:o 1342/2007[3] tiettyjä Venäjän federaatiosta tuotavia terästuotteita koskevien rajoitusten hallinnoinnista. (5) Sopimuksessa määrätään, että jos Venäjän federaatio liittyy Maailman kauppajärjestöön ennen kyseisen sopimuksen voimassaoloajan päättymistä, sopimus puretaan ja sen seurauksena määrälliset rajoitukset poistetaan liittymispäivästä alkaen. (6) Sopimuksen täytäntöönpanosta annetulla asetuksella ei ole enää merkitystä siitä päivämäärästä lähtien, jona Venäjän federaatiosta tulee Maailman kauppajärjestön jäsen. Sen vuoksi asetus (EY) N:o 1342/2007 olisi kumottava kyseisestä päivämäärästä alkaen, OVAT HYVÄKSYNEET TÄMÄN ASETUKSEN: 1 artikla Kumotaan asetus (EY) N:o 1342/2007. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä. Se tulee voimaan päivänä, jona Venäjän federaatio liittyy Maailman kauppajärjestöön. Komissio julkaisee Euroopan unionin virallisessa lehdessä ilmoituksen asiasta. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Euroopan parlamentin puolesta Neuvoston puolesta Puhemies Puheenjohtaja [1] EYVL L 327, 28.11.1997, s. 3. [2] EUVL L 300, 17.11.2007, s. 52. [3] EUVL L 300, 17.11.2007, s. 1.